《山源》
宋代·刘子翚

汩汩山源水，分流去若驰。
有声知尚浅，得势转徂卑。
苇棘连荒浦，鱼虾聚小泜。
起予湖海兴，惆怅念前期。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。